# **Stans kuttpolitikken!**

**Regjeringa foreslår stadig nye kutt i ytingane våre og synest å vere i den tru at lågare ytingar fører folk ut i arbeid. Regjeringa tek feil. Lågare ytingar fører folk ut i fattigdom og gir dårlegare helse. Kuttpolitikken må stoppast nå!**

Folketrygda er fundamentet i velferdsstaten. Formålet er å gi økonomisk vern når ein ikkje kan forsørge seg sjølv gjennom arbeid. I tillegg skal den dekke meirkostnader ved sjukdom og nedsette funksjonsevne. Det er dette fundamentet regjeringa nå holar ut.

Arbeidslinja ligg fast og NRF meiner at det skal alltid lønne seg å arbeide. Men sjuke menneske har også krav på gode liv sjølv om dei ikkje kan arbeide. Gjentatte kutt i ytingane gjer oss sjukare; vi får ikkje råd til medisinar eller behandling vi treng. For mange forsvinner også den lille restarbeidsevnen en har.

NRF reagerer blant annet på følgende:

- innstrammingane i AAP-ordninga

- fjerning av skjermingstillegg i alderspensjonen for uføre

- innstramming av bilstønadsordninga og grunnstønaden

- omlegginga av uførepensjon til uføretrygda, med bortfall av bustøtte og fri rettshjelp for uføre på minstenivå

- fjerning av skattefrådrag for store sjukdomsutgifter

- fjerning av diagnoselista for gratis fysioterapi

Lista over kutt som dagens regjering har gjort i stønader og ytingar begynner å bli lang. Nå er siste forslag på bordet at unge, sjuke AAP-mottakarar skal få ein minstesats som er på nivå med studiestøtta. Unge uføre med ein kronisk sjukdom har innskrenka sjansar til å ta seg ein ekstrajobb og har i tillegg store utgifter til behandling og medisinar. Å samanlikne denne gruppa med friske jamaldra studentar er urimeleg. Regjeringa sine forslag straffar unge sjuke og gjer dei sjukare. Med den nye foreslåtta minstesatsen dømmer regjeringa unge sjuke til eit liv i fattigdom.

Regjeringa sine ambisjonar om kutt må bytas ut. NRF vil ha ei regjering som bygger opp folk, ikkje ned ytingar.